

ΕΕ5Τ 

Ρθ35θη: 8 ί 9 Β 
(θΓπϋθεΜθεΙ) 

1_003ΐΪ0η: ΑΙίιβηΙ ΕΙΚηίΚο 
Τγρο9Γ3(ίοι^^ 


21195 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1395 

6 Ιουνίου 2013 


ΑΠΟΦΑΣΕΙ Σ 

Αοιθ. απόω. 17/2013 του ΣυυΒουλίου τηο 

Επικράτειας σε Ολομέλεια και Συμβούλιο 

Τροποποίηση του Κανονισμού του Συμβουλίου της 
Επικράτειας. 

Η ΟΛΟΜΕΛΕΙΑ 

ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ 

Έχοντας υπόψη: 

α. τις διατάξεις του άρθρου 71 παρ. 1 του π.δ. 18/1989 
(Α'8) και του άρθρου 82 στοιχ. Α παρ. 9 του Κώδικα 
Οργανισμού Δικαστηρίων και Δικαστικών Λειτουργών, 
που κυρώθηκε με τον ν. 1756/1988 (Α' 35) και 

β. την απόψαση 16/2012 της Ολομέλειας, την 121/1.3.2013 
απόφαση του Προέδρου του Συμβουλίου της Επικράτειας 
και το από 20.5.2013 πρακτικό της Επιτροπής τροποποί¬ 
ησης του κανονισμού, αποφασίζει την τροποποίηση του 
Κανονισμού του Συμβουλίου της Επικράτειας ως εξής: 

Άρθρο 1 

Τροποποιήσεις διατάξεων του κεφαλαίου Α 
(άρθρα 1 - 8) 

1. Η παράγραφος 3 του άρθρου 4 αντικαθίσταται ως 
εξής: «3. Κάθε εισηγητής, τρία έτη μετά την ανάληψη των 
καθηκόντων του, τοποθετείται σε μία από τις ακόλουθες 
τρεις ομάδες τμημάτων: ί. Α' και Ε', II. Β' και Γ', III. Δ' και ΣΤ'». 

2. Στο πρώτο εδάφιο της παραγράφου 1 του άρθρου 
6 η εντός παρενθέσεως φράση αντικαθίσταται ως εξής: 
«(άρθρα 34Α και 34Β του π.δ. 18/1989)». 

3. Στην παράγραφο 3 του άρθρου 7 προστίθεται τρίτο 
εδάφιο ως εξής: «Ο πρόεδρος του τμήματος διακοπών 
υποβάλλει στον Πρόεδρο του Δικαστηρίου έκθεση για 
τις υποθέσεις που διεκπεραιώθηκαν και τις εργασίες 
εν γένει του τμήματος». 

4. Στο άρθρο 8 προστίθεται παράγραφος 3 ως εξής: «3. 
Κατά τον προγραμματισμό των εργασιών της Ολομέλειας 
καθορίζονται οι υποθέσεις ή οι κατηγορίες υποθέσεων 
που θα προκριθούν προς εκδίκαση και λαμβάνονται μέτρα 
για την αποσυμφόρηση των πινακίων της Ολομέλειας. 
Τα τμήματα, αντιστοίχως, καθορίζουν τις υποθέσεις ή τις 
κατηγορίες υποθέσεων που θα προκριθούν προς εκδίκαση, 
εκείνες που θα εισαχθούν σε συμβούλιο και το πλαίσιο πο¬ 
σοτικής απόδοσης ανά βαθμό, λαμβάνοντας υπόψη ιδίως 
την επιβάρυνση των μελών του τμήματος στην Ολομέλεια 
και σε πρόσθετα καθήκοντα». 


Αρθρο 2 

Τροποποιήσεις διατάξεων του κεφαλαίου Β 
(άρθρα 9 - 20) 

1. Η παράγραφος 3 του άρθρου 9 αντικαθίσταται ως 
εξής: «3. Το Τμήμα Καταθέσεων και Πρωτοκόλλου κατα¬ 
χωρίζει στο Ο.Π.Σ., καθώς και στο δικόγραφο, τον αριθμό 
και την ημερομηνία καταθέσεως, το αρμόδιο τμήμα για 
την εκδίκαση της υποθέσεως και τις σχετικές υποθέσεις. 
Σχετική σημείωση γίνεται και στη δικογραφία, η οποία 
αποστέλλεται το αργότερο την επόμενη ημέρα στο Τμήμα 
Τεκμηρίωσης και Αρχείου. Επί αιτήσεως ασφαλιστικών 
μέτρων, η δικογραφία διαβιβάζεται από το Τμήμα Κατα¬ 
θέσεων και Πρωτοκόλλου στο αρμόδιο τμήμα». 

2. Στο άρθρο 10 οι φράσεις «Τμήμα Τεκμηρίωσης» και 
«Γραφείο Καταθέσεων» αντικαθίστανται, αντιστοίχως, 
από τις φράσεις «Τμήμα Τεκμηρίωσης και Αρχείου» και 
«Τμήμα Καταθέσεων και Πρωτοκόλλου». 

3. Στην παράγραφο 1 του άρθρου 11 προστίθεται δεύ¬ 
τερο εδάφιο ως εξής: «Ειδικά για τον προσδιορισμό 
υποθέσεων στην Ολομέλεια, σε περιπτώσεις ομοειδών 
υποθέσεων, ο Πρόεδρος μπορεί να εισάγει ορισμένες 
μόνον από αυτές για την επίλυση των κυριότερων ζη¬ 
τημάτων που τίθενται». 

4. Η παράγραφος 1 του άρθρου 12 αντικαθίσταται ως 
εξής: «1. Ο πρόεδρος του σχηματισμού ορίζει τους ειση¬ 
γητές και τους βοηθούς εισηγητές των υποθέσεων, με 
βάση το αντικείμενο της υποθέσεως, την εμπειρία τους, 
καθώς και τη συνολική επιβάρυνσή τους ενώπιον άλλων 
σχηματισμών, ιδίως της Ολομέλειας, μεριμνώντας για 
την ίση επιβάρυνσή τους. Με τα ίδια κριτήρια γίνεται 
και η μεταχρέωση των υποθέσεων». 

5. Στο άρθρο 14 προστίθεται παράγραφος 3 ως εξής: 
«3. Τα δικόγραφα και τα έγγραφα που κατατίθενται 
μέχρι τη συζήτηση της υποθέσεως παραδίδονται στον 
βοηθό, ο οποίος ενημερώνει τον εισηγητή, εάν τούτο 
απαιτείται». 

6. Στην παράγραφο 2 του άρθρου 15 προστίθεται δεύ¬ 
τερο εδάφιο ως εξής: «Για την επιλογή αυτή λαμβάνεται 
υπόψη και η συνολική επιβάρυνση του βοηθού εισηγητή». 

7. Η παράγραφος 3 του άρθρου 15 αντικαθίσταται ως 
εξής: «3. Τα αιτήματα των διαδίκων για την αναβολή 
της συζήτησης της υποθέσεως υποβάλλονται μόνον 
εγγράφως. Με το έγγραφό τους, το οποίο απευθύνεται 
στον εισηγητή της υποθέσεως, οι διάδικοι προσδιορί- 

ζουν τους λόγους, για τους οποίους ζητείται η αναβολή. 
Το έγγραφο τίθεται στη δικογραφία. Η ενημέρωση των 
διαδίκων για το ενδεχόμενο αναβολής γίνεται μόνον 
από τον εισηγητή της υποθέσεως». 

8. Στο άρθρο 16 καταργείται η παράγραφος 2 και η 
παράγραφος 3 αναριθμείται σε παράγραφο 2. 

9. Στο άρθρο 17 καταργείται η παράγραφος 2 και 
απαλείφεται η αρίθμηση της παραγράφου 1. 

10. Το άρθρο 18 αντικαθίσταται ως εξής: «1. Οι διάδικοι 
έχουν δικαίωμα, μέχρι το πέρας της συζητήσεως και της 
τυχόν χορηγούμενης προθεσμίας για κατάθεση υπο¬ 
μνήματος, να λαμβάνουν αντίγραφα των δικογράφων, 
των απόψεων της Διοίκησης και εν γένει όλων των δι¬ 
αδικαστικών εγγράφων της υποθέσεως, καθώς και της 
κατά το άρθρο 22 παρ. 1 του π.δ/τος 18/89 εκθέσεως 
του εισηγητή. 2. Απλά αντίγραφα των λοιπών στοιχείων 
της δικογραφίας χορηγούνται κατ’ εξαίρεση, με απόφα¬ 
ση του προέδρου, εφόσον τούτου επιβάλλεται για την 
αποτελεσματική άσκηση του δικαιώματος δικαστικής 
προστασίας του ενδιαφερομένου, ύστερα από σχετική 
αίτηση, που τίθεται στη δικογραφία. Στην αίτηση προσ¬ 
διορίζονται συγκεκριμένα στοιχεία της δικογραφίας και 
οι λόγοι για τους οποίους είναι αναγκαία η χορήγηση 
των αντιγράφων από το Δικαστήριο». 

11. Το πρώτο εδάφιο της παραγράφου 1 του άρθρου 
19 αντικαθίσταται ως εξής: «Με επιμέλεια της γραμμα¬ 
τείας, αντίγραφο του εκθέματος διανέμεται στα μέλη 
της συνθέσεως επτά τουλάχιστον ημέρες πριν από τη 
δικάσιμο». 

Άρθρο 3 

Τροποποιήσεις διατάξεων του κεφαλαίου Γ 
(άρθρα 21 - 26) 

1. Το τελευταίο εδάφιο της παραγράφου 1 του άρθρου 
21 αντικαθίσταται ως εξής: «Με το πέρας της συνεδρι- 
άσεως η ημερομηνία της νέας δικασίμου καθίσταται 
οριστική». 

2. Η παράγραφος 2 του άρθρου 21 αντικαθίσταται ως 
εξής: «2. Πριν την έναρξη της συνεδριάσεως, οι πληρε¬ 
ξούσιοι των διαδίκων που δεν επιθυμούν προφορική 
ανάπτυξη, το δηλώνουν εγγράφως στον γραμματέα ή 
τον επιμελητή της έδρας. Εάν η δήλωση αυτή γίνει δε¬ 
κτή, κατά την προεκφώνηση, σημειώνεται η παράσταση 
των διαδίκων και χορηγείται, εφόσον ζητηθεί, προθε¬ 
σμία για νομιμοποίηση ή την κατάθεση υπομνήματος. 
Η υπόθεση συζητείται κατά τη σειρά του εκθέματος 
και ο εισηγητής αναφέρει μόνον το αντικείμενο της 
υποθέσεως». 

3. Στο άρθρο 21 προστίθεται νέα παράγραφος 4 ως 
εξής: «4. Αιτήματα αναβολής της συζήτησης της υπό¬ 
θεσης στο ακροατήριο υποβάλλονται από τους διαδί- 
κους εγγράφως, με επίκληση συγκεκριμένων λόγων. 
Το έγγραφο, επί του οποίου σημειώνεται η αποδοχή 
ή απόρριψη του αιτήματος, τίθεται στη δικογραφία. 
Τα γεγονότα αυτά σημειώνονται στο έκθεμα, κατά τα 
οριζόμενα στο άρθρο 22 παρ. 1 του παρόντος». Οι πα¬ 
ράγραφοι 4 και 5 αναριθμούνται σε 5 και 6, αντίστοιχα. 

4. Στο πρώτο εδάφιο της παραγράφου 6 του άρθρου 
21, όπως έχει αναριθμηθεί, διαγράφεται η φράση «και 
τη γνώμη του εισηγητή επ’ αυτών». 

5. Στην παράγραφο 1 του άρθρου 22 μετά τη φράση 
«τις υποθέσεις που αναβάλλονται» προστίθεται η φράση 
«τον λόγο αναβολής,». 


Άρθρο 4 

Τροποποιήσεις διατάξεων του κεφαλαίου Δ 
(άρθρα 27 - 32Α) 

1. Από τον τίτλο του Κεφαλαίου Δ' διαγράφεται η 
φράση «Γραφείο Νομολογίας και'Ερευνας». 

2. Η παράγραφος 1 του άρθρου 27 αντικαθίσταται 
ως εξής: 

«1. Στο Δικαστήριο συνιστώνται, πέραν εκείνων που 
προβλέπονται από τις κείμενες διατάξεις, οι ακόλουθες 
επιτροπές: 

α) Επιτροπή Σχεδιασμού και Οργάνωσης 
β) Επιτροπή Νομολογίας και'Ερευνας 
γ) Επιτροπή Πληροφοριακών Συστημάτων 
δ) Επιτροπή Διοικητικής Μέριμνας και Ασφαλείας 
ε) Επιτροπή Επικοινωνίας και Διεθνών Σχέσεων» 

3. Από το πρώτο εδάφιο της παραγράφου 2 του άρ¬ 
θρου 27 διαγράφεται η λέξη «αυτές». 

4. Στην παράγραφο 3 του άρθρου 27 το τρίτο εδά¬ 
φιο αντικαθίσταται ως ακολούθως: «Εάν συντρέχουν 
εξαιρετικοί λόγοι, με απόφαση του Προέδρου ορίζονται 
πάρεδροι και εισηγητές προς επικουρία των επιτροπών» 
και προστίθεται τέταρτο εδάφιο ως εξής: «Στην Επι¬ 
τροπή Νομολογίας και'Ερευνας εντάσσεται το Γ ραφείο 
Νομολογίας και'Ερευνας του άρθρου 12 του π.δ/τος 
18/89, στο οποίο τοποθετούνται οι εισηγητές που δεν 
υπηρετούν σε ομάδα τμημάτων». 

5. Τα άρθρα 28 - 32 αντικαθίστανται ως εξής: 

«Αρθρο 28 - Επιτροπή Σχεδιασμού και Οργάνωσης 
Στην Επιτροπή Σχεδιασμού και Οργάνωσης ανήκουν, 

ιδίως, οι εξής αρμοδιότητες: 

α) Η υποβολή προτάσεων για τη βελτίωση της οργά¬ 
νωσης και λειτουργίας του Δικαστηρίου. 

β) Η παρακολούθηση της εφαρμογής του Κανονισμού 
και η διατύπωση προτάσεων για την τροποποίησή του. 

γ) Η ενημέρωση των δικαστών και υπαλλήλων σε θέ¬ 
ματα σχετικά με την ορθή εφαρμογή του Κανονισμού. 

δ) Η κατάρτιση των κατά το άρθρο 67 πρακτικών 
οδηγιών. 

Αρθρο 29 - Επιτροπή Νομολογίας και'Ερευνας 
Στην Επιτροπή Νομολογίας και'Ερευνας ανήκουν, ιδί¬ 
ως, οι εξής αρμοδιότητες: 

α) Η εποπτεία της ορθής και έγκαιρης ενημέρωσης 
του Ο.Π.Σ. με τα στοιχεία του αριθμητικού και του καθ’ 
ύλην ευρετηρίου των αποφάσεων, 
β) Η εποπτεία του Τμήματος Τεκμηρίωσης και Αρχείου, 
γ) Η συμπλήρωση του δελτίου υποθέσεως, κατά τα 
οριζόμενα στο άρθρο 10. 

δ) Η σύνταξη δελτίου νομοθετικής, νομολογιακής και 
βιβλιογραφικής ενημέρωσης. 

ε) Η ρύθμιση των όρων λειτουργίας της βιβλιοθήκης 
του Δικαστηρίου. 

στ) Η χορήγηση στην Επιτροπή Επικοινωνίας και Διε¬ 
θνών Σχέσεων νομολογιακού υλικού για την ενημέρωση 
του διαδικτυακού τόπου. 

ζ) Η ενημέρωση του προϊσταμένου της Γραμματείας 
για την έκδοση αποφάσεων που αναφέρονται σε ζητή¬ 
ματα σχετιζόμενα με τη λειτουργία της γραμματείας. 
Αρθρο 30 - Επιτροπή Πληροφοριακών Συστημάτων 
Στην Επιτροπή Πληροφοριακών Συστημάτων ανήκουν, 
ιδίως, οι εξής αρμοδιότητες: 

α) Η παρακολούθηση των εργασιών του Ο.Π.Σ., η μέ¬ 
ριμνα για την εύρυθμη και ασφαλή λειτουργία του, την 
αναβάθμιση και επέκταση των βάσεων δεδομένων του, 
καθώς και η έκδοση σχετικών οδηγιών. 

β) Η προστασία του απορρήτου της ηλεκτρονικής επι¬ 
κοινωνίας και των προσωπικών δεδομένων, τα οποία 
έχουν καταχωρισθεί στο Ο.Π.Σ., σύμφωνα και με τα 
οριζόμενα στα σχετικά τεύχη ασφαλείας. 

γ) Η μέριμνα για την εκπαίδευση και ενημέρωση δι¬ 
καστών και υπαλλήλων για θέματα που σχετίζονται με 
το Ο.Π.Σ. 

δ) Η έγκριση χορήγησης σε φορείς του δημοσίου ή 
ιδιωτικού τομέα, αν κρίνεται σκόπιμο, νομολογιακού 
υλικού σε ψηφιακή μορφή. 

Άρθρο 31 - Επιτροπή Διοικητικής Μέριμνας και Ασφα¬ 
λείας 

1. Στην Επιτροπή Διοικητικής Μέριμνας και Ασφαλείας 
ανήκουν, ιδίως, οι εξής αρμοδιότητες: 

α) Η μέριμνα για την αισθητική και λειτουργικότητα 
του κτιρίου και την υγιεινή των χώρων του. 

β) Η διευθέτηση των χώρων του Δικαστηρίου και η 
κατανομή των δικαστών και υπαλλήλων σε αυτούς. 

γ) Η ευθύνη για την προμήθεια των αναλώσιμων υλι¬ 
κών. 

δ) Η συντήρηση και βελτίωση της υλικοτεχνικής υπο¬ 
δομής του Δικαστηρίου, με την εξαίρεση των θεμάτων 
της περιπτώσεως α’ του άρθρου 30 του παρόντος. 

ε) Η μέριμνα για τη διενέργεια των διαγωνισμών προ¬ 
μήθειας υλικών και παροχής υπηρεσιών για την κάλυψη 
των αναγκών του Δικαστηρίου 
στ) Η μέριμνα για την ασφάλεια του Δικαστηρίου και 
η συνεργασία με τις αρμόδιες αρχές. 

2. Η άσκηση των αρμοδιοτήτων των περιπτώσεων γ', 
δ' και ε' τελεί υπό την επιφύλαξη των οικείων αρμοδι¬ 
οτήτων της Διαχειριστικής Επιτροπής του άρθρου 32Α. 

Αρθρο 32 - Επιτροπή Επικοινωνίας και Διεθνών Σχέ¬ 
σεων 

1. Στην Επιτροπή Επικοινωνίας και Διεθνών Σχέσεων 
ανήκουν, ιδίως, οι εξής αρμοδιότητες: 

α) Η μέριμνα για την ενημέρωση του διαδικτυακού 
τόπου του Δικαστηρίου, σε συνεργασία με το Γ ραφείο 
Νομολογίας και Έρευνας. 

β) Η περιοδική έκδοση ενημερωτικού δελτίου για τις 
δραστηριότητες του Δικαστηρίου και τη νομολογία του. 

γ) Η έκδοση, μετά από συνεννόηση με τον Πρόεδρο, 
ανακοινώσεων για σοβαρά ζητήματα που αφορούν το 
Δικαστήριο. 

δ) Η επικοινωνία και συνεργασία με αλλοδαπά δικα¬ 
στήρια, οργανισμούς και ενώσεις. 

ε) Η οργάνωση επιστημονικών συνεδρίων και η επι¬ 
μέλεια σχετικών εκδόσεων, 
στ) Η μέριμνα για ζητήματα εθιμοτυπίας. 

2. Κατά την άσκηση των αρμοδιοτήτων της, η επιτρο¬ 
πή επικουρείται από παρέδρους και εισηγητές, οι οποίοι 
ορίζονται από τον Πρόεδρο». 

6. Μετά το άρθρο 32, όπως έχει αντικατασταθεί με 
την προηγούμενη παράγραφο, προστίθεται άρθρο 32Α 
ως εξής: 

«Αρθρο 32Α - Διαχειριστική Επιτροπή 

1. Στο Δικαστήριο λειτουργεί τριμελής επιτροπή, η 
οποία διαχειρίζεται την ετήσια επιχορήγηση που λαμ¬ 
βάνει το Συμβούλιο της Επικράτειας, κατά τα προβλε- 
πόμενα στο άρθρο 64 του ν. 3900/2010 (Α'213) και την 
100260/17-11-2011 κοινή απόφαση των Υπουργών Οικο¬ 
νομικών και Δικαιοσύνης, Διαφάνειας και Ανθρωπίνων 
Δικαιωμάτων (Β' 2883). 

2. Η Διαχειριστική Επιτροπή συγκροτείται με απόφαση 
της Ολομέλειας του Δικαστηρίου για διετή θητεία. Ως 


μέλη της επιτροπής ορίζονται δύο δικαστές και ένας υπάλ¬ 
ληλος της γραμματείας του Συμβουλίου της Επικράτειας. 

3. Η διοικητική υποστήριξη της Διαχειριστικής Επι¬ 
τροπής γίνεται από τους υπαλλήλους του Τμήματος 
Διοικητικού-Οικονομικού, στους οποίους έχει ανατεθεί 
η άσκηση των καθηκόντων του ειδικού γραφείου του 
άρθρου 64 παρ. 4 του ν. 3900/2010. 

4. Η διαδικασία για τη διενέργεια δαπανών, κατά τα 
οριζόμενα στην κ.υ.α. της παραγράφου 1, κινείται με 
την υποβολή εγγράφου αιτήματος από τον προϊστά¬ 
μενο του Τμήματος Διοικητικού-Οικονομικού προς τη 
Διαχειριστική Επιτροπή. 

5. Ο απολογισμός κάθε οικονομικού έτους υποβάλ¬ 
λεται στο Ελεγκτικό Συνέδριο και κοινοποιείται στον 
Πρόεδρο του Συμβουλίου της Επικράτειας. 

6. Με απόφαση του Προέδρου μπορεί να ανατίθεται 
στη Διαχειριστική Επιτροπή η άσκηση και άλλων αρμο¬ 
διοτήτων σχετικών με τη διαχείριση κονδυλίων για την 
κάλυψη των αναγκών λειτουργίας του Δικαστηρίου». 

Αρθρο 5 

Τροποποιήσεις διατάξεων του κεφαλαίου Ε 
(άρθρα 33 - 39) 

1. Το δεύτερο εδάφιο της παραγράφου 1 του άρθρου 35 
αντικαθίσταται ως εξής: «Οι υποθέσεις άλλων τμημάτων, 
στις οποίες είχαν ορισθεί βοηθοί πριν από την τοποθέ¬ 
τησή τους, δεν μεταχρεώνονται, εκ του λόγου τούτου». 

2. Από την παράγραφο 4 του άρθρου 36 διαγράφεται 
η φράση «τη συνολική του επιβάρυνση». 

Αρθρο 6 

Τροποποιήσεις διατάξεων του κεφαλαίου ΣΤ 
(άρθρα 40 - 46) 

1. Στο πρώτο εδάφιο του άρθρου 40 διαγράφεται η 
φράση «όπως αντικαταστάθηκε με το άρθρο 3 του ν. 3514/ 
2006». 

2. Στην παράγραφο 3 του άρθρου 41 διαγράφεται η 
φράση «όπως αντικαταστάθηκε με το άρθρο 5 του ν. 3514/ 
2006». 

3. Η παράγραφος 4 του άρθρου 41 αντικαθίσταται ως 
εξής: «Οι προβλεπόμενες στις προηγούμενες παραγρά¬ 
φους εκθέσεις περιέχουν ειδική αιτιολογία ως προς τα 
επιμέρους κριτήρια και συντάσσονται σύμφωνα με τα 
υποδείγματα του Παραρτήματος». 

4. Στην παράγραφο 2 του άρθρου 43 το δεύτερο εδάφιο 
αντικαθίσταται ως εξής: «Στον πίνακα αυτό καταχωρίζο¬ 
νται επίσης στοιχεία σχετικά με την ποσοτική απόδοση 
του αξιολογουμένου κατά τη διάρκεια του δικαστικού 
έτους και του τμήματος διακοπών, την απασχόλησή του 
σε λοιπά υπηρεσιακά καθήκοντα, καθώς και κάθε άλλο 
σχετικό στοιχείο του ατομικού του φακέλου» και προστί¬ 
θεται τρίτο εδάφιο ως ακολούθως: «Τα στοιχεία για την 
ποσοτική απόδοση των εισηγητών περιλαμβάνουν το σύ¬ 
νολο των υποθέσεων που συζητήθηκαν, καθώς και αυτών 
για τις οποίες έχει κατατεθεί προεισήγηση στο Ο.Π.Σ.». 

5. Η παράγραφος 1 του άρθρου 46 αντικαθίσταται 
ως εξής: «Τα στοιχεία του φακέλου επιθεώρησης είναι 
εμπιστευτικά. Ο αξιολογούμενος έχει πλήρη πρόσβαση 
στα στοιχεία του φακέλου του. Εφόσον συντρέχει υπη¬ 
ρεσιακός λόγος, επιτρέπεται η πρόσβαση στα στοιχεία 
του φακέλου σε άλλα πρόσωπα μετά από άδεια του 
Προέδρου του Πρωτοβάθμιου Συμβουλίου Επιθεώρησης. 
Οι συντάκτες των εκθέσεων επιθεώρησης μπορούν να 

λαμβάνουν αντίγραφα μόνο των εκθέσεων που έχουν 
συντάξει οι ίδιοι». 

Αρθρο 7 

Τροποποιήσεις διατάξεων του κεφαλαίου Ζ 
(άρθρα 47 - 50) 

1. Τα άρθρα 47 και 48 αντικαθίστανται ως εξής: 
«Αρθρο 47 

Διάρθρωση και λειτουργία της Γραμματείας 

1. Η Γραμματεία του Συμβουλίου της Επικράτειας απο¬ 
τελεί Διεύθυνση και διαρθρώνεται σε ένδεκα τμήματα, 
ως εξής: Τμήματα Α', Β', Γ', Δ', Ε' και ΣΤ’, αντίστοιχα 
των δικαστικών σχηματισμών, Τμήμα Διοικητικού - Οι¬ 
κονομικού, Τμήμα Καταθέσεων και Πρωτοκόλλου Τμήμα 
Πληροφορικής και Τεχνολογιών, Τμήμα Καθαρογραφής, 
και Τμήμα Τεκμηρίωσης και Αρχείου. 

2. Οι οργανικές θέσεις των δικαστικών υπαλλήλων 
κατανέμονται ως εξής: 

α) Στη Διεύθυνση έξι θέσεις του κλάδου γραμματέων, 
β) Στα τμήματα Α' έως και ΣΤ’ πέντε θέσεις του κλά¬ 
δου γραμματέων. 

γ) Στο Τμήμα Διοικητικού-Οικονομικού έξι θέσεις του 
κλάδου γραμματέων, εκ των οποίων δύο θέσεις διατί¬ 
θενται για την άσκηση των προβλεπομένων στο άρθρο 
32Α παρ. 3 καθηκόντων. 

δ) Στο Τμήμα Καταθέσεων και Πρωτοκόλλου επτά 
θέσεις του κλάδου γραμματέων. 

ε) Στο Τμήμα Πληροφορικής και Τεχνολογιών οι θέσεις 
του κλάδου πληροφορικής και μια θέση του κλάδου 
γραμματέων. 

στ) Στο Τ μήμα Καθαρογραφής, έξι θέσεις του κλάδου 
γραμματέων και οι θέσεις του κλάδου δακτυλογράφων. 

ζ) Στο Τμήμα Τεκμηρίωσης και Αρχείου έξι θέσεις του 
κλάδου γραμματέων. 

3. Οι θέσεις του κλάδου επιμελητών δικαστηρίων υπά¬ 
γονται απευθείας στη Διεύθυνση. 

Αρθρο 48 Αρμοδιότητες Διεύθυνσης και Τμημάτων 

1. Στη Διεύθυνση και στα Τμήματα, εκτός από τις αρ¬ 
μοδιότητες που προβλέπονται στις λοιπές διατάξεις του 
παρόντος κανονισμού, ανήκουν και οι αρμοδιότητες που 
ορίζονται στις επόμενες παραγράφους. 

2. Στις αρμοδιότητες της Διεύθυνσης ανήκουν: 

α) Η γραμματειακή και η εν γένει διοικητική υποστή¬ 
ριξη του Προέδρου. 

β) Η γραμματειακή και η εν γένει διοικητική υποστήρι¬ 
ξη της δικαστικής Ολομέλειας κατά τα οριζόμενα στην 
παράγραφο 3, της Ολομέλειας σε συμβούλιο, καθώς και 
των ειδικών δικαστηρίων και συμβουλίων, στα οποία, 
κατά τις κείμενες διατάξεις, καθήκοντα γραμματέα 
ασκεί ο προϊστάμενος της Γ ραμματείας του Συμβουλίου 
της Επικράτειας χωρίς να προβλέπεται γραμματειακή 
υποστήριξη από άλλη υπηρεσία. 

γ) Η γραμματειακή και η εν γένει διοικητική υποστή¬ 
ριξη του προϊσταμένου της Γ ραμματείας. 

δ) Η διεκπεραίωση της αλληλογραφίας που διακινείται 
μέσω της ηλεκτρονικής διεύθυνσης του Προέδρου. 

ε) Η ενημέρωση δικαστών και δικαστικών υπαλλήλων 
για υπηρεσιακά θέματα. 

στ) Η ενημέρωση των δικαστών και των προϊσταμένων 
των οργανικών μονάδων για τους δικαστές, οι οποίοι, 
για υπηρεσιακούς λόγους, έχουν απαλλαγεί προσω- 
ρινώς από την άσκηση των κυρίων καθηκόντων τους. 

ζ) Η γραμματειακή και η εν γένει διοικητική υποστή¬ 
ριξη της Επιτροπής Επικοινωνίας και Διεθνών Σχέσεων. 


η) Η εκπαίδευση των επιμελητών σε θέματα επιδό¬ 
σεων. 

θ) Η έγκριση για την πρόσβαση στους φακέλους του 
αρχείου. 

ι) Η μέριμνα για την εύρυθμη λειτουργία της υπηρεσί¬ 
ας ασφαλείας του κτιρίου και της υπηρεσίας υποδοχής 
και ενημέρωσης. 

ια) Η μέριμνα για την ευταξία στους κοινόχρηστους 
χώρους του Δικαστηρίου. 

ιβ) Η εποπτεία των υπαλλήλων που είναι υπεύθυνοι 
για τη φύλαξη και την τεχνική υποστήριξη του κτιρίου. 

3. Στις αρμοδιότητες της Διεύθυνσης, ως γραμματείας 
της δικαστικής Ολομέλειας, και στις αρμοδιότητες των 
τμημάτων Α' έως ΣΤ’, ανήκουν: 

α) Η έκδοση πιστοποιητικών και βεβαιώσεων, 
β) Η ηλεκτρονική σύνταξη, σε ιδιαίτερο αρχείο εκτός 
του Ο.Π.Σ., στο τέλος κάθε μήνα, των εκθεμάτων του 
επόμενου μήνα. 

γ) Η διεκπεραίωση της αλληλογραφίας, 
δ) Η έκδοση των στατιστικών στοιχείων, όπως προ¬ 
κύπτουν από το Ο.Π.Σ. 

ε) Η παροχή στον πρόεδρο, σε τακτική βάση, των 
απαραίτητων στοιχείων για την παρακολούθηση των 
εργασιών και την οργάνωση του ετήσιου προγραμμα¬ 
τισμού του σχηματισμού. 

στ) Η κατάρτιση και υποβολή στον πρόεδρο σχεδίου 
πινάκων συμμετοχής των δικαστών ανά δικάσιμο και 
σύνθεση. 

ζ) Η κατάρτιση πίνακα χρεώσεων των υποθέσεων σε 
εισηγητές και βοηθούς εισηγητές. 

η) Η ενημέρωση του θεματικού ευρετηρίου των υπο¬ 
θέσεων του σχηματισμού. 

ι) Η κατάρτιση σχεδίων πράξεων ορισμού εισηγητή 
και δικασίμου. 

ια) Η επιμέλεια για την επίδοση εγγράφων και αποφάσε¬ 
ων, κατά τα προβλεπόμενα ιδίως στα άρθρα 21, 34Α, 34Β, 
34 παρ. 5 του π.δ. 18/1989 ή στο διατακτικό αποφάσεως, 
καθώς και η σύνταξη των σχετικών σχεδίων αποδεικτικών 
επιδόσεως και διαβιβαστικών αποστολής τους. 

ιβ) Η αναγκαία για την εφαρμογή του άρθρου 53 του 
π.δ. 18/1989 αλληλογραφία. 

ιγ) Η ενημέρωση των δικαστών για τις διασκέψεις και 
η παράδοση σε αυτούς των υπομνημάτων και λοιπών 
εγγράφων. 

ιδ) Η μέριμνα για τη δημοσίευση και θεώρηση των 
αποφάσεων, καθώς και η καθαρογραφή τους. 

ιε) Η διαβίβαση των δικογραφιών και των εκθεμάτων 
στο αρχείο. 

4. Στις αρμοδιότητες του Τμήματος Τεκμηρίωσης και 
Αρχείου ανήκουν: 

α) Η συλλογή της νομοθεσίας και νομολογίας κατά 
την προκαταρκτική επεξεργασία της δικογραφίας, σύμ¬ 
φωνα με τα οριζόμενα στο άρθρο 10. 

β) Η παροχή συνδρομής στους δικαστές για την έρευ¬ 
να της νομοθεσίας, της νομολογίας και της θεωρίας, 
καθώς και η εν γένει εξυπηρέτησή τους. 

γ) Η ενημέρωση του αριθμητικού και του καθ’ ύλην 
ευρετηρίου του Ο.Π.Σ. 

δ) Η μέριμνα για την προμήθεια Φ.Ε.Κ., βιβλίων, νομικών 
περιοδικών και συλλογών νομολογίας και νομοθεσίας, 
καθώς και για εργασίες βιβλιοδέτησης. 

ε) Η διαχείριση του υλικού της βιβλιοθήκης και η σχε¬ 
τική ενημέρωση του Ο.Π.Σ. 

στ) Η γραμματειακή και η εν γένει διοικητική υποστή¬ 
ριξη της Επιτροπής Νομολογίας και Έρευνας. 

ζ) Η αρχειοθέτηση και φύλαξη δικογραφιών, εγγράφων 
και λοιπού υλικού. 

η) Η χορήγηση, μετά την αρχειοθέτηση, αντιγράφων 
και η έκδοση σχετικών πιστοποιητικών ή βεβαιώσεων. 

5. Στις αρμοδιότητες του Τμήματος Διοικητικού - Οι¬ 
κονομικού ανήκουν: 

α) Η τήρηση των ατομικών φακέλων των δικαστικών 
λειτουργών και υπαλλήλων του Δικαστηρίου. 

β) Η παροχή στοιχείων στο Ανώτατο Δικαστικό Συμβού¬ 
λιο Διοικητικής Δικαιοσύνης, τα όργανα επιθεώρησης, τα 
υπηρεσιακά συμβούλια και τα πειθαρχικά όργανα, για τις 
υποθέσεις που αφορούν τους δικαστικούς λειτουργούς 
και υπαλλήλους του Δικαστηρίου, καθώς και η συνδρομή 
του εισηγητή συμβούλου ή του βοηθού του. 

γ) Η εκκαθάριση των αποδοχών των δικαστικών λει¬ 
τουργών, των αποζημιώσεων για τη συμμετοχή σε Συμ¬ 
βούλια και Επιτροπές που λειτουργούν στο Δικαστήριο, 
καθώς και των υπερωριών των υπαλλήλων και η χορή¬ 
γηση των σχετικών βεβαιώσεων σε μηνιαία βάση. 

δ) Η ενημέρωση των δικαστών και των προϊσταμένων 
των οργανικών μονάδων για την έναρξη και τη διάρκεια 
αδείας δικαστών. 

ε) Η κατάρτιση και εκτέλεση του ετήσιου προγράμ¬ 
ματος προμηθειών κάθε είδους και η διαχείριση του 
υπηρεσιακού υλικού. 

στ) Η μέριμνα για τη συντήρηση του κτιρίου, του μη¬ 
χανογραφικού εξοπλισμού, του μηχανολογικού και κάθε 
είδους υλικού του Δικαστηρίου, σε συνεργασία με τους 
υπαλλήλους που ασχολούνται με την τεχνική υποστή¬ 
ριξη του κτιρίου. 

ζ) Η γραμματειακή και η εν γένει διοικητική υποστήριξη 
της Επιτροπής Διοικητικής Μέριμνας και Ασφαλείας 
η) Η παρακολούθηση των προσθέτων καθηκόντων 
που ανατίθενται στους δικαστικούς λειτουργούς και η 
καταχώριση των σχετικών πράξεων στο Ο.Π.Σ. 

θ) Η παροχή στοιχείων στο Ανώτατο Δικαστικό Συμ¬ 
βούλιο Διοικητικής Δικαιοσύνης, τα όργανα επιθεώρη¬ 
σης, τα υπηρεσιακά συμβούλια και τα πειθαρχικά όρ¬ 
γανα, για τις υποθέσεις που αφορούν τους δικαστικούς 
λειτουργούς και υπαλλήλους των τακτικών διοικητικών 
δικαστηρίων, καθώς και η συνδρομή του εισηγητή συμ¬ 
βούλου ή του βοηθού του. 

ι) Η τήρηση των απαραίτητων για την επιθεώρηση 
στοιχείων των ατομικών φακέλων των δικαστικών λει¬ 
τουργών των τακτικών διοικητικών δικαστηρίων. 

ια) Η γραμματειακή και εν γένει διοικητική υποστήριξη 
της Διαχειριστικής Επιτροπής. 

6. Στις αρμοδιότητες του Τμήματος Καταθέσεων και 
Πρωτοκόλλου ανήκουν: 

α) Η καταχώριση στο Ο.Π.Σ. των ενδίκων βοηθημάτων 
και μέσων. 

β) Η διαβίβαση, κατά περίπτωση, στο αρμόδιο τμήμα 
ή στον εισηγητή των δικογράφων και των εγγράφων 
που πρέπει να συσχετισθούν με εκκρεμείς υποθέσεις. 

γ) Η τήρηση του Γ ενικού Πρωτοκόλλου, του Εισηγητι¬ 
κού Πρωτοκόλλου, του Πρωτοκόλλου Υποβολής Παραι¬ 
τήσεων, καθώς και του φακέλου του άρθρου 52 παρ. 2. 
δ) Η διεκπεραίωση των εξερχομένων εγγράφων, 
ε) Η διεκπεραίωση της αλληλογραφίας που διακινείται 
μέσω της ηλεκτρονικής διεύθυνσης του Δικαστηρίου. 

7. Στις αρμοδιότητες του Τμήματος Πληροφορικής και 
Τεχνολογιών ανήκουν: 


α) Η μέριμνα για τη διαχείριση του Ο.Π.Σ., την ασφά¬ 
λεια, τη συντήρηση του δικτύου, των εφαρμογών και εν 
γένει του εξοπλισμού μηχανογράφησης. 

β) Η εγκατάσταση, συντήρηση και αναβάθμιση του 
λογισμικού. 

γ) Η παροχή συνδρομής στους δικαστικούς λειτουρ¬ 
γούς και υπαλλήλους σε θέματα Ο.Π.Σ. 

δ) Η παροχή στατιστικών δεδομένων για τις εργασίες 
του Δικαστηρίου. 

ε) Η χορήγηση νομολογιακού υλικού σε ψηφιακή μορφή, 
κατά τα οριζόμενα στο άρθρο 30 περ. δ' του παρόντος. 

στ) Η γραμματειακή και η εν γένει διοικητική υπο¬ 
στήριξη της Επιτροπής Πληροφοριακών Συστημάτων. 

8. Στις αρμοδιότητες του Τμήματος Καθαρογραφής 
ανήκει, ιδίως, η καθαρογραφή των αποφάσεων, των 
πρακτικών επεξεργασίας, των πρακτικών και λοιπών 
εγγράφων του Δικαστηρίου». 

Αρθρο 8 

Τροποποιήσεις διατάξεων του κεφαλαίου Η 
(άρθρα 51 - 59) 

1. Στην παράγραφο 3 του άρθρου 51 προστίθεται δεύ¬ 
τερο εδάφιο ως εξής: «Στην εφαρμογή του Ο.Π.Σ., στην 
οποία έχουν πρόσβαση μόνον οι δικαστικοί λειτουργοί, 
αναρτάται η ημερήσια διάταξη του Ανωτάτου Δικαστι¬ 
κού Συμβουλίου Διοικητικής Δικαιοσύνης». 

2. Στο άρθρο 51 προστίθεται νέα παράγραφος 4 ως 
εξής: «4. Η ηλεκτρονική κατάθεση δικογράφων και η 
χορήγηση πιστοποιητικών και λοιπών εγγράφων σε ψη¬ 
φιακή μορφή γίνεται μέσω του Ο.Π.Σ., σύμφωνα με τις 
κείμενες διατάξεις» και η παράγραφος 4 αναριθμείται 
σε παράγραφο 5. 

3. Το άρθρο 52 αντικαθίσταται ως εξής: 

«Αρθρο 52 - Βιβλία 

1. Οι εγγραφές όλων των περιπτώσεων των άρθρων 53, 
54 και 55 του παρόντος, καθώς και κάθε άλλη εγγραφή 
που απορρέει από διατάξεις της κείμενης νομοθεσίας, 
ταξινομούνται κατ’ έτος και συνιστούν τα αντίστοιχα 
βιβλία που τηρούνται ηλεκτρονικώς. 

2. Υπό την επιφύλαξη των οριζομένων στην παρά¬ 
γραφο 4 του άρθρου 51, ειδικώς για τις εγγραφές των 
περιπτώσεων 1,2 και 3 του άρθρου 53, ο καταθέτης του 
δικογράφου υπογράφει σε ιδιαίτερο έγγραφο πράξη κα- 
ταθέσεως. Το πρωτότυπο τηρείται σε ιδιαίτερο φάκελο 
στο Τμήμα Καταθέσεων και Πρωτοκόλλου. 

3. Με απόφαση του Προέδρου, ύστερα από εισήγηση 
της Επιτροπής Πληροφοριακών Συστημάτων, προβλέπε- 
ται η καταχώριση στο Ο.Π.Σ. και κάθε άλλης αναγκαίας 
για τις εργασίες του Δικαστηρίου εγγραφής». 

4. Στο άρθρο 58 η φράση «Σχεδιασμού και Οργάνω¬ 
σης» αντικαθίσταται από τη φράση «Πληροφοριακών 
Συστημάτων». 

Αρθρο 9 

Τροποποιήσεις διατάξεων των κεφαλαίων Θ, I και ΙΑ 
(άρθρα 60 - 69) 

1. Στις παραγράφους 2 και 3 του άρθρου 60 και στην 
παράγραφο 3 του άρθρου 62 η φράση «Ερευνας και 
Τεκμηρίωσης» αντικαθίσταται από τη φράση «Νομολο¬ 
γίας και Έρευνας». 

2. Το άρθρο 63 αντικαθίσταται ως εξής: 

«Άρθρο 63 

Διατήρηση εγγράφων και φακέλων στο αρχείο του 
Δικαστηρίου 

1. Τα πρωτότυπα των κάθε είδους αποφάσεων και 
πρακτικών του Δικαστηρίου φυλάσσονται στο αρχείο, 
ταξινομούνται κατ’ είδος και έτος και βιβλιοδετούνται. 
Φυλάσσονται, επίσης, τα εκθέματα, τα πάσης φύσεως 
βιβλία, ο φάκελος του άρθρου 52 παρ. 2, καθώς και, κατά 
θέματα, τα εισερχόμενα και εξερχόμενα έγγραφα που 
δεν αφορούν υποθέσεις. 

2. Οι φάκελοι των υποθέσεων και των σχεδίων διαταγ¬ 
μάτων φυλάσσονται στο αρχείο για πέντε έτη. 

3. Μετά τη συμπλήρωση πενταετίας διατηρούνται 
στους φακέλους: 

α) τα δικόγραφα της δίκης ενώπιον του Δικαστηρίου 
(αίτηση ακυρώσεως, αίτηση αναιρέσεως, προσφυγή, 
πρόσθετοι λόγοι, αίτηση αναστολής εκτελέσεως, αί¬ 
τηση ασφαλιστικών μέτρων, παρέμβαση, τριτανακοπή, 
υπόμνημα, απόψεις της Διοίκησης κ.λπ.), 

β) οι αιτήσεις για τον έλεγχο της συμμόρφωσης της 
Διοίκησης, 

γ) οι δηλώσεις παραιτήσεως και άλλα αιτήματα των 
διαδίκων, 

δ) τα αποδεικτικά επιδόσεως προς τρίτους, 

ε) η έκθεση του εισηγητή και η προεισήγηση και 

στ) αντίγραφα του αποσταλέντος προς επεξεργασία 
σχεδίου διατάγματος». 

3. Το πρώτο εδάφιο του άρθρου 65 αντικαθίσταται 
ως εξής: «Η πρόσβαση στα στοιχεία των φακέλων, πλην 
της προεισήγησης, επιτρέπεται, υπό την εποπτεία υπαλ¬ 
λήλου, στους διαδίκους και τους πληρεξουσίους τους». 

4. Τα άρθρα 66 - 68 αντικαθίστανται ως εξής: 


«Αρθρο 66 - Ενώσεις Δικαστικών Λειτουργών και Δι¬ 
καστικών Υπαλλήλων του Συμβουλίου της Επικράτειας 

Κατά το σχεδίασμά και τη λήψη αποφάσεων επί ζητη¬ 
μάτων που αφορούν τις συνθήκες εργασίας στο Δικα¬ 
στήριο λαμβάνεται υπόψη, κατά περίπτωση, η γνώμη της 
Ενώσεως Δικαστικών Λειτουργών και της Ενώσεως Δι¬ 
καστικών Υπαλλήλων του Συμβουλίου της Επικράτειας». 

Αρθρο 67 - Πρακτικές οδηγίες 

Με απόφαση της Ολομέλειας εγκρίνονται πρακτικές 
οδηγίες προς τους δικηγόρους και διαδίκους, για τον 
τρόπο σύνταξης δικογράφων και την ενώπιον του Δι¬ 
καστηρίου διαδικασία». 

Αρθρο 68 

Μεταβατικές - Καταργούμενες διατάξεις 

1. Η κατανομή του άρθρου 4 παρ. 3 δεν καταλαμβάνει 
τους εισηγητές που έχουν ήδη κατανεμηθεί σε ομάδες 
τριών τμημάτων, κατ’ εφαρμογή της 8/2006 αποφάσεως 
της Ολομέλειας σε συμβούλιο. 

2. Η έναρξη της εφαρμογής του άρθρου 10 ορίζεται 
με απόφαση του Προέδρου, η οποία αναρτάται στον 
πίνακα ανακοινώσεων του Δικαστηρίου. 

3. Από την έναρξη ισχύος του παρόντος κάθε αντί¬ 
θετη προς αυτόν διάταξη προγενέστερου κανονισμού 
καταργείται». 

Αρθρο 10 

Τροποποιήσεις Παραρτήματος 

Τα υποδείγματα των εκθέσεων επιθεώρησης και του 
ενιαίου πίνακα αξιολόγησης του Παραρτήματος αντι¬ 
καθίστανται ως εξής: 


«ΕΚΘΕΣΗ ΕΠΙΘΕΩΡΗΣΗΣ ΠΑΡΕΔΡΟΥ 

(άρθρο 82 στοιχ. Α παρ. 3 και 5 ν. 1756/1988) 


Συντάκτης: 
Αξιολογούμενος: 
Χρονικό διάστημα: 


Α. Κριτήρια αξιολόγησης (απαιτείται ειδική αιτιολογία) 
α) Ικανότητα προς σύνταξη σχεδίων αποφάσεων 


β) Συμβολή κατά τη διάσκεψη 


γ) Βαθμός δυσκολίας και τρόπος επεξεργασίας του νομικού και πραγματικού μέρους των υποθέσεων, 
επί των οποίων εισηγήθηκαν. 


δ) Εν γένει επιμέλεια κατά την εκτέλεση των καθηκόντων 


ε) Παράσταση 


στ) Ήθος 

Β. Λοιπές παρατηρήσεις: 


Γ. Τελική αξιολόγηση 
Εξαίρετος 

Πολύ καλός 

Καλός 

Ανεπαρκής 


Ημερομηνία 
Υπογραφή συντάκτη 


ΕΚΘΕΣΗ ΕΠΙΘΕΩΡΗΣΗΣ ΕΙΣΗΓΗΤΗ 

(άρθρο 82 στοιχ. Α παρ. 4 και 5 ν. 1756/1988) 


Συντάκτης: 
Αξιολογούμενος: 
Χρονικό διάστημα: 


Α. Κριτήρια αξιολόγησης (απαιτείται ειδική αιτιολογία)· 

α) Τρόπος επεξεργασίας του νομικού και πραγματικού μέρους των υποθέσεων για τις οποίες συνέταξαν 
προεισηγήσεις, αναλόγως και με το βαθμό δυσκολίας τους. 


β) Ικανότητα προς σύνταξη προεισηγήσεων 


γ) Εν γένει επιμέλεια κατά την εκτέλεση των καθηκόντων 


δ) Παράσταση 


δ) Ήθος 

Β. Λοιπές παρατηρήσεις: 


Γ. Τελική αξιολόγηση: 
Εξαίρετος 


Πολύ καλός 

Καλός 

Ανεπαρκής 


Ημερομηνία 
Υπογραφή συντάκτη 


ΠΡΩΤΟΒΑΘΜΙΟ ΣΥΜΒΟΥΛΙΟ ΕΠΙΘΕΩΡΗΣΗΣ 

ΤΕΛΙΚΗ ΕΚΘΕΣΗ ΕΠΙΘΕΩΡΗΣΗΣ ΠΑΡΕΔΡΟΥ 
(άρθρο 82 στοιχ. Α παρ. 6 ν. 1756/1988) 

Αξιολογούμενος: 

Χρονικό διάστημα: 


Αξιολόγηση*: 


Εξαίρετος 


Πολύ καλός 


Καλός 


Ανεπαρκής 

Αιτιολογία- Ειδικότερες παρατηρήσεις**: 


Ημερομηνία 


Ο Πρόεδρος Τα μέλη 


* Συνεκτιμώνται τα ακόλουθα στοιχεία: 

- Οι εκθέσεις επιθεώρησης 

- Τα στατιστικά στοιχεία ποσοτικής απόδοσης 

- Η απόδοση του αξιολογουμένου σε Λοιπά καθήκοντα που του έχουν ανατεθεί από το Δικαστήριο 
** Καταχωρίζεται η αιτιολογία και τυχόν μειοψηφία. 


ΠΡΩΤΟΒΑΘΜΙΟ ΣΥΜΒΟΥΛΙΟ ΕΠΙΘΕΩΡΗΣΗΣ 

ΤΕΛΙΚΗ ΕΚΘΕΣΗ ΕΠΙΘΕΩΡΗΣΗΣ ΕΙΣΗΓΗΤΗ 
(άρθρο 82 στοιχ. Α παρ. 6 ν. 1756/1988) 

Αξιολογούμενος: 

Χρονικό διάστημα: 


Αξιολόγηση*: 


Εξαίρετος 


Πολύ καλός 


Καλός 


Ανεπαρκής 


Αιτιολογία- Ειδικότερες παρατηρήσεις**: 

Ημερομηνία 


Ο Πρόεδρος Τα μέλη 


* Συνεκτιμώνται τα ακόλουθα στοιχεία: 

- Οι εκθέσεις επιθεώρησης 

- Τα στατιστικά στοιχεία ποσοτικής απόδοσης 

- Η απόδοση του αξιολογουμένου σε λοιπά καθήκοντα που του έχουν ανατεθεί από το Δικαστήριο 
** Καταχωρίζεται η αιτιολογία και τυχόν μειοψηφία. 


ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΕΝΙΑΙΟΣ ΠΙΝΑΚΑΣ ΑΞΙΟΛΟΓΗΣΗΣ 


Αξιολογούμενος: 

Βαθμός: 

Χρονικό διάστημα: 


α/α 


Συντάκτες 


Αξιολόγηση 


Στατιστικά στοιχεία εκθέσεων: 


Συνολικός αριθμός 

Εξαίρετος 
Πολύ καλός 
Καλός 
Ανεπαρκής 

Στατιστικά στοιχεία ποσοτικής απόδοσης*: (ως πίνακας στατιστικών στοιχείων) 

Ανάθεση λοιπών καθηκόντων: 

Στοιχεία υπηρεσιακής κατάστασης (άδειες κ.λπ.) 

Ημερομηνία 
Ο Προϊστάμενος 

* Τα στοιχεία για την ποσοτική απόδοση των εισηγητών περιλαμβάνουν το σύνολο των υποθέσεων που 
συζητήθηκαν, καθώς και αυτών για τις οποίες έχει κατατεθεί προε/σήγηση στο Ο. Π.Σ. 


Άρθρο 11 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος του Συμβουλίου της Επικράτειας 
ΚΩΝΣΤΑΝΤΙΝΟΣ ΜΕΝΟΥΔΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ιππη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΐΙ: ννβόπΐ35ΐβι·.βί@β1.9ΐ· 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02013950606130012 * - 













































































